Ամազոնաս ազգային անտառ

Ամազոնաս ազգային անտառ (), ազգային անտառ Բրազիլիայի Ամազոնաս նահանգում։

Տեղագրություն 
Ամազոնաս ազգային անտառը գտնվում է Բարսելուս և Սանտա Իզաբել դու Ռիու Նեգրու մունիցիպալիտետներում՝ Ամազոնաս նահանգում։ Ստեղծվել է 1989 թվականի մարտի 1-ի թիվ 97.546 հրամանագրով։ Տարածքը կազմում 1573100 հա։ Ըստ Չիկո Մենդեսի կենսաբազմազանության պահպանության ինստիտուտի տվյալների՝ տարածքը կազմում է 1944209.59 հա։

Անտառը տեղակայված է Վերին Ռիու Նեգրու տարածաշրջանում՝ Բրազիլիայի և Վենեսուելայի սահմանի երկայնքով ու Ամազոնաս և Ռորայմա նահանգների միջև ընկած սահմանում։ Պարկը արևմուտքից սահմանակից է Պիկո դա Նեբլինա ազգային պարկին։ Անտառը մեծ մասամբ գտնվում է Յանոմամի պահպանվող տարածքում։ Պահպանման միավորումը կներառվի առաջարկվող Հյուսիսային Ամազոն էկոլոգիական միջանցքում։ Բուսականությունը հիմնականում խիտ խոնավ անտառ է (93%), սակայն ներառում է բաց խոնավ անտառ (2%), կամպինարանա (2%) և շփման գոտիներ՝ կամպինարանայի ու խիտ խոնավ անտառի միջև (3%)։

Պահպանություն 
Ամազոնաս ազգային անտառը կառավարվում է Չիկո Մենդեսի կենսաբազմազանության պահպանության ինստիտուտի կողմից։ Այն դասվում է Բնության պահպանության միջազգային միության VI կատեգորիային (բնական ռեսուրսի կայուն օգտագործմամբ պահպանվող տարածք)։ Նպատակն է աջակցել անտառային ռեսուրսների կայուն բազմակի օգտագործմանը և գիտական հետազոտությունների իրականացմանը՝ շեշտը դնելով հայրենի անտառների կայուն շահագործման մեթոդների վրա։

ISA-ն նշել է, որ ազգային անտառը՝ անտառագիտության կայուն նպատակներով, հակասում է բնիկ տարածքների նպատակներին, որի հետ այն մասամբ համընկնում է։ Այս տարածքներում բնիկ ժողովուրդներն ունեն բացառիկ իրավունք՝ իրենց սովորույթների և ավանդույթների համաձայն։ ISA-ն 2011 թվականի օգոստոսին հայտարարեց, որ Ամազոնաս ազգային անտառը կվերացվի։

Ծանոթագրություններ

Աղբյուրներ 

Բրազիլիայի ազգային պարկեր
1989 հիմնադրումներ Բրազիլիայում